b'\n_START_ARTICLE_\nJean-Christophe Rufin\n_START_SECTION_\nInf\xc3\xa0ncia i formaci\xc3\xb3\n_START_PARAGRAPH_\nVa n\xc3\xa0ixer a Bourges el 1952, fill \xc3\xbanic, amb pares separats, va ser educat pels seus avis, especialment per l\'avi (metge i membre de la Resist\xc3\xa8ncia  francesa) que va ser deportat a Buchenwald._NEWLINE_Va fer els estudis secundaris al  "Lyc\xc3\xa9e Claude Bernard" de Paris._NEWLINE_Va estudiar medicina a la Facultat "La Piti\xc3\xa9-Salp\xc3\xaatri\xc3\xa8re", de Par\xc3\xads,especialitat de neurologia. _NEWLINE_Diplomat per l\'Institut d\'estudis pol\xc3\xadtics de Par\xc3\xads.\n_START_SECTION_\nCarrera com a metge\n_START_PARAGRAPH_\nHa treballat com a intern en diversos hospitals de Par\xc3\xads (1975-1981) i com a Cap de Cl\xc3\xadnica a la Facultat de Medicina de Par\xc3\xads (1981-1983). Fent el servei militar va anar a Sousse, Tun\xc3\xadsia on va treballar en una maternitat._NEWLINE_Hospital de Nanterre (1994-1995) i hospital de Saint-Antoine de Par\xc3\xads (1995-1997).\n_START_SECTION_\nActivitat humanit\xc3\xa0ria\n_START_PARAGRAPH_\nDes de 1977 es va vincular a moviments humanitaris, amb missions a Tun\xc3\xadsia, Nicaragua, Eritrea, Sudan, i Filipines entre altres pa\xc3\xafsos._NEWLINE_Vicepresident de Metges sense Fronteres (1991-1992) i Administrador de la Creu Roja francesa (1995)._NEWLINE_Membre de l\'associaci\xc3\xb3 Human Rights Watch._NEWLINE_El 1999 va anar a Kosovo com a Administrador de l\'associaci\xc3\xb3 "Primera Urg\xc3\xa8ncia" i va aconseguir l\'alliberaci\xc3\xb3 d\'11 ostatges francesos._NEWLINE_President de l\'ACF (Acci\xc3\xb3 Contra la Fam) (2002-2006).\n_START_SECTION_\nCarrera pol\xc3\xadtica i diplom\xc3\xa0tica\n_START_PARAGRAPH_\nL\'any 1986 va ser conseller del Secretari d\'Estat per temes de drets de l\'home._NEWLINE_1989-1990 enviat al Brasil com agregat cultural i de cooperaci\xc3\xb3 de l\'ambaixada francesa._NEWLINE_El 1993 va entrar al ministeri de Defensa com a conseller especialista en estrat\xc3\xa8gies de la relaci\xc3\xb3 Nord-Sud_NEWLINE_Quan Bernard Kouchner  (fundador de Metges Sense Fronteres) era ministre d\'Afers Estrangers, en Rufin va ser nomenat ambaixador franc\xc3\xa8s al Senegal i Gambia.(2007-2010)._NEWLINE_Martine Aubry, candidata del Partit Socialista Franc\xc3\xa8s a les prim\xc3\xa0ries presidencials del 2012, el va incorporar al seu equip de campanya._NEWLINE_Actualment (2015) \xc3\xa9s "Mestre de confer\xc3\xa8ncies" a l\'Institut d\'Estudis Pol\xc3\xadtics de Paris\n_START_SECTION_\nCarrera liter\xc3\xa0ria\n_START_PARAGRAPH_\nEl 1968 va publicar el seu primer llibre,  "Le Pi\xc3\xa8ge humanitaire", un assaig sobre les opcions pol\xc3\xadtiques en l\'acci\xc3\xb3 humanit\xc3\xa0ria, i el 1997 la primera novel\xc2\xb7la "L\'Abyssin", amb unes vendes de 300.000 exemplars i tradu\xc3\xaft a 19 lleng\xc3\xbces.Des de 1998 publica m\xc3\xa9s de 10 novel\xc2\xb7les, amb premis importants, com el premi Goncourt de 2001 per "Rouge Br\xc3\xa9sil"._NEWLINE_El 2015 va presidir el jurat del Premi del Llibre Inter.'